Aandele-mening: Redefine Properties | Netwerk24
Aandele-mening: Redefine Properties
Redefine Properties se Rosebank Link-gebou met sy ekspressiewe staal- en glasbedek-king bied ’n hoë vlak van omgewingsbeheer.
Redefine Properties is ’n eiendombeleggingstrust (reit) wat huurinkomste uit beleggings in kantoor-, kleinhandel- en nywerheidseiendomme, uitkerings van beleggings in genoteerde instrumente en uitkerings van beleggings in verwante maatskappye en gesamentlike ondernemings kry.
Die eiendomsektor het verlede jaar meer as R120 miljard se waarde verloor weens beperkte ekonomiese toestande, terwyl aandele van die Resilient-groep en sy verwante maatskappye afverkoop is, wat die hele eiendomsindeks geraak het.
In die geheel was die leegstand in Redefine se plaaslike portefeulje verlede jaar soortgelyk op 4,5%, teenoor 4,6% in die boekjaar.
Redefine het dividendgroei van tussen 4% en 5% vir die boekjaar voorspel – in ooreenstemming met verbruikersinflasie. Redefine wankel tans op die steuntendenslyn van sy langtermyn-stygtendens en wys weg van die begin van ’n nuwe daaltendens as dit enigsens verder terugsak.
Al meen ontleders dat Redefine goed by die tendens hou – en selfs nuwe huurders, soos die ysterwaregroep Leroy Merlin in kleinhandel, gekry het – sal die aandeelprys op die huidige vlakke moet herstel om sy primêre stygtendens vol te hou.
’n Omswaai bo 1 075 sent per aandeel sal beteken dat Redefine van die steuntendenslyn van sy primêre stygtendens opgespring het en dit kan verdere aankope na 1 270 sent veroorsaak. As hy egter deur 935 sent daal, sal dit beteken dat Redefine deur sy belangrike steuntendenslyn gesak het, en nog verkope kan veroorsaak dat die prys tot 805 sent daal.
Meer oor: Redefine Properties | Finweek
Nuwe kantoortoring in Rosebank verhuur